open-index/open-wikipedia-markdown huggingface dataset:
พระเจ้าบรมวงศ์เธอ พระองค์เจ้ากาพย์กนกรัตน์

นายพันโท **พระเจ้าบรมวงศ์เธอ  พระองค์เจ้ากาพย์กนกรัตน์** (10 พฤษภาคม พ.ศ. 2401 - 27 พฤษภาคม พ.ศ. 2422) ประสูติเมื่อวันจันทร์ เดือน 6 แรม 13 ค่ำ ปีมะเมีย สัมฤทธิศก จุลศักราช 1220 ตรงกับวันที่ 10 พฤษภาคม พ.ศ. 2401 เป็นพระราชโอรสในพระบาทสมเด็จพระจอมเกล้าเจ้าอยู่หัวและเจ้าจอมมารดาตลับ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้มีพระราชพิธีโสกันต์เมื่อปีมะเมีย พ.ศ. 2413 
 
ในรัชกาลที่ 5 ทรงพระกรุณาโปรดเกล้าฯ ให้ทรงกำกับกรมมหาดเล็ก และดำรงตำแหน่งผู้รับพระบรมราชโองการ กรมทหารราบที่ 1 มหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว 

นายพันโท พระเจ้าบรมวงศ์เธอพระองค์เจ้ากาพย์กนกรัตน์ สิ้นพระชนม์เมื่อวันเสาร์ เดือน 6 แรม 12 ค่ำ ปีเถาะ เอกศก จุลศักราช 1241 ตรงกับวันที่ 27 พฤษภาคม พ.ศ. 2422 พระชันษา 22 ปี 

## พระเกียรติยศ

### พระอิสริยยศ
* 10 พฤษภาคม พ.ศ. 2401 - 11 พฤศจิกายน พ.ศ. 2411 : พระเจ้าลูกยาเธอ พระองค์เจ้ากาพย์กนกรัตน์
* 11 พฤศจิกายน พ.ศ. 2411 - 27 พฤษภาคม พ.ศ. 2422 : พระเจ้าน้องยาเธอ พระองค์เจ้ากาพย์กนกรัตน์
* 23 ตุลาคม พ.ศ. 2453 : พระเจ้าบรมวงศ์เธอ พระองค์เจ้ากาพย์กนกรัตน์
### เครื่องราชอิสริยาภรณ์
* 

## ราชตระกูล




หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าชาย
หมวดหมู่:พระราชโอรสในรัชกาลที่ 4
ลอตโปลิชแอร์ไลน์

**ปอลสกีแยลีแญลอตญิตแชลอต** () ดำเนินการในชื่อ **ลอตโปลิชแอร์ไลน์** () เป็นสายการบินประจำชาติโปแลนด์ โดยมีฐานบินหลักที่ท่าอากาศยานโชแปงในกรุงวอร์ซอ โดยเป็นหนึ่งในสมาชิกเครือข่ายพันธมิตรสายการบินสตาร์อัลไลแอนซ์ ตั้งแต่ปี 2003 และเป็นหนึ่งในสายการบินที่เก่าแก่ที่สุดในโลก

## จุดหมายปลายทาง
ณ เดือนมีนาคม ค.ศ. 2024 ลอตโปลิชแอร์ไลน์ให้บริการเที่ยวบินสู่จุดหมายปลายทาง 145 แห่งทั่วโลก

### ข้อตกลงการบินร่วม
ณ เดือนมีนาคม ค.ศ. 2024 ลอตโปลิชแอร์ไลน์ได้ทำข้อตกลงการบินร่วมกับสายการบินต่างๆ ดังต่อไปนี้:

* อีเจียนแอร์ไลน์
* แอโรฟลอต
* แอร์อัสตานา
* แอร์บอลติก
* แอร์แคนาดา
* แอร์ไชนา
* แอร์อินเดีย
* แอร์มอลโดวา
* แอร์นิวซีแลนด์
* ออล นิปปอน แอร์เวย์
* เอเชียนาแอร์ไลน์
* ออสเตรียนแอร์ไลน์
* โครเอเชียแอร์ไลน์
* อียิปต์แอร์
* เอ็ลอัล
* เจ็ตบลูแอร์เวย์
* ลุฟท์ฮันซ่า
* ลักซ์แอร์
* สแกนดิเนเวียนแอร์ไลน์ซิสเต็ม
* สิงคโปร์แอร์ไลน์
* สวิสอินเตอร์แนชนัลแอร์ไลน์
* ตัปแอร์ปูร์ตูกัล
* เตอร์กิชแอร์ไลน์

## ฝูงบิน

### ฝูงบินปัจจุบัน
[thumb|[โบอิง 737 แมกซ์|โบอิง 737 แมกซ์ 8 ของลอต]]
[thumb|[โบอิง 787 ดรีมไลเนอร์|โบอิง 787-8 ของลอต]]
[thumb|[เอ็มบราเออร์ อีเจ็ต|เอ็มบราเออร์ อี175 ของลอต]]
ณ เดือนกรกฎาคม ค.ศ. 2025 ลอตโปลิชแอร์ไลน์มีเครื่องบินประจำการในฝูงบินดังนี้:

ลอตโปลิชแอร์ไลน์มีอายุฝูงบินเฉลี่ย 11 ปี

### ฝูงบินในอดีต
[thumb|[เอทีอาร์ 72 ของลอตในอดีต]]
[thumb|[โบอิง 737 คลาสสิก|โบอิง 737-500 ของลอตในอดีต]]
[thumb|[เดอ ฮาวิลแลนด์ แคนาดา ดีเอชซี-8|ดีเอชซี-8-400 ของลอตในอดีต]]
[thumb|[ดักลาส ดีซี-8 ของลอตในอดีต]]
[thumb|[อิลยูชิน อิล-62 ของลอตในอดีต ในภาพลำที่เกิดเหตุเที่ยวบินที่ 5055]]
[thumb|[ตูโปเลฟ ตู-154 ของลอตในอดีต]]
ลอตโปลิชแอร์ไลน์เคยให้บริการเครื่องบินดังต่อไปนี้:

## อุบัติเหตุและอุบัติการณ์สำคัญ

## อ้างอิง

ลอตโปลิชแอร์ไลน์
หมวดหมู่:สายการบิน
หมวดหมู่:สายการบินประจำชาติ
หมวดหมู่:บริษัทที่ก่อตั้งในปี พ.ศ. 2472
หมวดหมู่:บริษัทของโปแลนด์
หมวดหมู่:สายการบินที่ก่อตั้งในปี พ.ศ. 2472
พิพิธภัณฑสถานแห่งชาติ สงขลา

**พิพิธภัณฑสถานแห่งชาติ สงขลา** เป็นพิพิธภัณฑ์ตั้งอยู่ที่ถนนวิเชียรชม ตำบลบ่อยาง อำเภอเมืองสงขลา จังหวัดสงขลา 90000 ภายในจะมีห้องบางส่วนทั้งชั้นบน และชั้นล่าง เช่น  ห้องศิลปทวารวดี ห้องเครื่องถ้วย ไทย-จีน ห้องประวัติศาสตร์ศิลปะไทย ห้องศรีวิชัย หรือ ศิลปกรรมภาคใต้ ฯลฯ 

## ประวัติ
ในสมัยก่อนเคยเป็นคฤหาสน์ของผู้ช่วยเจ้าเมืองสงขลา พระยาสุนทรานุรักษ์ (เนตร ณ สงขลา) ผู้ช่วยราชการเมืองสงขลาเมื่อปี พ.ศ. 2421 จนกระทั่งเมื่อปี พ.ศ. 2437 ใช้เป็นที่พำนักและว่าราชการของพระยาวิจิตรวรศาสตร์ ข้าหลวงพิเศษสงขลา ซึ่งต่อมาก็คือ เจ้าพระยายมราช และต่อมาใช้เป็นศาลาว่าการมณฑลนครศรีธรรมราช ต่อมาสมเด็จพระบรมโอรสาธิราช เจ้าฟ้ามหาวชิราลงกรณ์ สยามมกุฎราชกุมาร เสด็จเป็นองค์ประธานในพิธีเปิดพิพิธภัณฑ์สถานแห่งชาติ สงขลา และเมื่อวันที่ 25 กันยายน พ.ศ. 2525 พิพิธภัณฑ์สถานแห่งชาติสงขลาเปิด วันพุธ ถึง วันอาทิตย์ และจะปิดวัน วันจันทร์ วันอังคาร และวันหยุดทางราชการ เป็นต้น
thumb|พระยาสุนทรนุรักษ์(เนตร ณ สงขลา)เจ้าของคนแรกของที่นี่ก่อนที่จะเปิดเป็นพิพิธภัณฑ์สถานแห่งชาติสงขลาในช่วงปี2525

## ดูเพิ่ม

หมวดหมู่:พิพิธภัณฑ์ในจังหวัดสงขลา
สงขลา
หมวดหมู่:สิ่งก่อสร้างในอำเภอเมืองสงขลา
ธนา ชะนะบุตร

**พันตำรวจตรี ธนา ชะนะบุตร** (ชื่อเล่น: ธนา, แมน) เป็นชาวจังหวัดขอนแก่น อดีตนักฟุตบอลทีมชาติไทย ปัจจุบันเป็นหัวหน้าผู้ฝึกสอนของเมืองเลย ยูไนเต็ด ในไทยลีก 3

ธนาสร้างชื่อมาจากการเล่นในระดับภูมิภาคและได้แชมป์ ก่อนจะขึ้นมาเล่นในระดับไทยพรีเมียร์ลีก ถนัดในการเล่นลูกลากเลื้อย

ชีวิตส่วนตัว มีภรรยาชื่อ กุ๊ก มีลูกสาวด้วยกันคนหนึ่งชื่อ มินดา และเขาสามารถร้องเพลงเลียนเสียงของก้อง ห้วยไร่ ได้ ถึงขนาดที่เคยชนะเลิศการแข่งขันร้องเพลงเลียนเสียงก้อง ห้วยไร่ ในรายการกิ๊กดู๋ สงครามเพลงเงินล้าน ปัจจุบันรับราชการตำรวจในตำแหน่งรองสารวัตร สภ.ภูผาม่าน จังหวัดขอนแก่น

## เกียรติประวัติ
;สโมสร
;สโมสรฟุตบอลยาสูบ ศุลกากร
* แชมป์ไทยพรีเมียร์ลีก ฤดูกาล 2547/2548 

;ระดับชาติ
;ทีมชาติไทย U-23
* ซีเกมส์ 2003  **เหรียญทอง**
* ซีเกมส์ 2007  **เหรียญทอง**

;รางวัลส่วนตัว
* ผู้จัดการทีมยอดเยี่ยมประจำเดือนของไทยลีก 3: กุมภาพันธ์ 2569

## ทำประตูในนามทีมชาติ

## เครื่องราชอิสริยาภรณ์

## อ้างอิง

หมวดหมู่:นักฟุตบอลจากจังหวัดขอนแก่น
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ตำรวจชาวไทย
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลขอนแก่น ยูไนเต็ด
หมวดหมู่:ผู้จัดการทีมสโมสรฟุตบอลเมืองเลย ยูไนเต็ด
วงศ์กวางชะมด

**กวางชะมด** () เป็นสัตว์เลี้ยงลูกด้วยนมจำพวกสัตว์เคี้ยวเอื้องในวงศ์ Moschidae และสกุล *Moschus*

## ชื่อ
โดยคำว่า "Musk" ที่ใช้เป็นชื่อสามัญในภาษาอังกฤษ สันนิษฐานว่ามาจากภาษาสันสกฤตคำว่า "มุษกะ" ขณะที่แถบป่าหิมพานต์เรียก "กาสตุริ" โดยกวางชะมดถูกใช้เป็นเครื่องสำหรับผลิตเครื่องหอมมาแต่โบราณ โดยมีสูตรว่า ให้ทุบกวางชะมดตัวผู้ให้ตาย โดยอย่าให้เลือดออก แล้วเลาะกระดูกออก และนำเนื้อไปตากแดดให้แห้งแล้วป่นทำเป็นผงหอม หรือให้ผ่าท้องตัวผู้แล้วนำไข่ดันออกมาป่นให้เป็นผง แล้วนำใส่ถุง จะเป็นเครื่องหอมที่ดีที่สุด 

## ชนิด
กวางชะมดมีรูปร่างทั่วไปคล้ายกับกวาง (Cervidae) แต่ไม่จัดว่าเป็นกวาง  กวางชะมดไม่มีเขาและมีขนาดเล็กกว่า มีทั้งสิ้น 7 ชนิด คือ

* *[[Moschus moschiferus]]* (กวางชะมดไซบีเรีย)
* *[[Moschus chrysogaster]]* (กวางชะมดเขาสูง)
* *[[Moschus fuscus]]* (กวางชะมดดำ)
* *[[Moschus berezovskii]]* (กวางชะมดป่า)
* *[[Moschus anhuiensis]]* (กวางชะมดอันฮุย)
* *[[Moschus cupreus]]* (กวางชะมดแคชเมียร์)
* *[[Moschus leucogaster]]* (กวางชะมดหิมาลัย)

## ลักษณะ
กวางชะมดโดยรวมแล้ว มีขนหยาบและมีสีสันที่หลากหลาย มีความยาวประมาณ 1 เมตร มีความสูงถึงหัวไหล่ประมาณ 50-60 เซนติเมตร แต่บริเวณสะโพกจะสูงกว่าหัวไหล่อีกประมาณ 5 เซนติเมตร น้ำหนักเมื่อโตเต็มที่ประมาณ 9-11 กิโลกรัม มีจุดเด่น คือ มีเขี้ยวออกมาจากริมฝีปากประมาณ 7.5 เซนติเมตร  ซึ่งตัวเมียจะมีขนาดสั้นกว่า ตัวผู้มีต่อมผลิตสารคล้ายขี้ผึ้งที่มีกลิ่นคล้ายกับกลิ่นของชะมด (Viverridae) ซึ่งมีไว้เพื่อใช้ในการติดต่อสื่อสารกับตัวเมียและประกาศอาณาเขต ที่บริเวณระหว่างสะดือกับอวัยวะสืบพันธุ์ และยังมีถุงน้ำดีอีกด้วย

## ถิ่นที่อยู่
กวางชะมด อาศัยอยู่ลำพังตัวเดียวในป่าที่ราบสูงในระดับ 2,600-3,600 เมตร จากระดับน้ำทะเล ในทวีปเอเชียตอนกลางและเอเชียตะวันออก ออกหากินในเวลาเช้าและเย็น นอนหลับพักผ่อนในเวลากลางวัน ตกลูกครั้งละ 1 ตัว เมื่อสู่วัยเจริญพันธุ์เมื่ออายุได้ 1 ปี 

## ประโยชน์ต่อมนุษย์
กวางชะมด เป็นสัตว์ที่มนุษย์ใช้กลิ่นจากการผลิตของตัวผู้เช่นเดียวกับชะมด เรียกว่า "ชะมดเชียง" ในเชิงสมุนไพรและผลิตเครื่องหอม บางชนิดมีการเลี้ยงเป็นสัตว์เศรษฐกิจ ซึ่งตัวผู้จะผลิตสารนี้ได้ตัวประมาณ 28 กรัม และจะผลิตได้เมื่อมีอายุ 3 ปี หรือมากกว่า

## อ้างอิง

## แหล่งข้อมูลอื่น

หมวดหมู่:สัตว์กีบคู่
หมวดหมู่:สัตว์เคี้ยวเอื้อง
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศเวียดนาม
หมวดหมู่:วงศ์กวางชะมด
ท่าอากาศยานนานาชาติชาร์ล็อตต์/ดักลาส

thumb|right|ภาพถ่ายดาวเทียม

**ท่าอากาศยานนานาชาติชาร์ล็อตต์/ดักลาส** (อังกฤษ : Charlotte/Douglas International Airport) เป็นท่าอากาศยานนานาชาติพานิชย์ ตั้งอยู่ ณ เมืองชาร์ล็อตต์ รัฐนอร์ทแคโรไลนา ก่อตั้งในปี พ.ศ. 2478 เป็นสนามบินท้องถิ่นของเมือง พ.ศ. 2497 ได้เปลี่ยนชื่อเป็นท่าอากาศยานชาร์ล็อตต์/ดักลาส ตามชื่อของอดีตนายกเทศมนตรีเมืองชาร์ลอตต์ เบน เอลเบิร์ต ดักลาส และเปลี่ยนชื่อดังเช่นในปัจจุบันใน พ.ศ. 2525 

ปัจจุบันเป็นศูนย์กลางการบินของสายการบินยูเอสแอร์เวย์ มีจุดหมายปลายทางทั้งภายในประเทศและต่างประเทศกว่า 135 แห่ง ในปี พ.ศ. 2550 เป็นหนึ่งใน 30 อันดับแรกสนามบินที่มีความหนาแน่นสูงสุดในกรณีจำนวนผู้โดยสารของโลก ในปี พ.ศ. 2552 เป็นท่าอากาศยานที่หนาแน่นอันดับที่ 9 ของสหรัฐอเมริกา ในปี พ.ศ. 2553 เป็นท่าอากาศยานที่มีจำนวนผู้โดยสารมากเป็นอันดับที่ 24 ของโลก

## อาคารผู้โดยสารและสายการบิน

### อาคาร A
* แอร์ทรานแอร์เวย์ (แอตแลนตา,บัลติมอร์, วอชิงตัน)
* อเมริกันแอร์ไลน์ (ดัลลัส/ฟอร์ทเวิรธ)
** อเมริกันคอนเนคชั่น ให้บริการโดย ทรานส์สเตทแอร์ไลน์ (ไมแอมี, เซนหลุยส์)
** อเมริกัน อีเกิ้ล (ชิคาโก/โอแฮร์, ไมแอมี, นิวยอร์ก/ลาการ์เดีย)
* คอนติเนนตัลแอร์ไลน์ (ฮุสตัน)
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ทแอร์ไลน์ (คลีฟแลนด์, ฮุสตัน-อินเตอร์คอนติเนนตัล, นูวาร์ก)
* เดลต้าแอร์ไลน์ (แอตแลนต้า,ซอลต์เลคซิตี้ (ฤดูกาล))
** เดลต้าคอนเนคชั่น ให้บริการโดย แอตแลนติกเซาต์อีสแอร์ไลน์ (แอตแลนต้า)
** เดลต้าคอนเนคชั่น ให้บริการโดย ชอว์ทอว์กัว แอร์ไลน์ (ซินซิเนติ, เคนตักกี้เหนือ)
** เดลต้าคอนเนคชั่น ให้บริการโดย คอมแอร์ (ซินซิเนติ, เคนตักกี้เหนือ, นิวยอร์ก/เจเอฟเค, นิวยอร์ก/ลาการ์เดีย)
** เดลต้าคอนเนคชั่น ให้บริการโดย พินเนเคิลแอร์ไลน์ (แอตแลนต้า)
** เดลต้าคอนเนคชั่น ให้บริการโดย ชัทเทิลอเมริกา
* นอร์ธเวสท์แอร์ไลน์ (ดีทรอยต์,มินนีอาโปลิส/เซนต์ปอล)
** นอร์ธเวสท์แอร์ลิงก์ ให้บริการโดย คอมพาสแอร์ไลน์ (มินนีอาโปลิส, เซนต์ปอล)
** นอร์ธเวสท์แอร์ลิงก์ ให้บริการโดย พินนาเคิลแอร์ไลน์ (เมมฟิส)
* ยูไนเต็ดแอร์ไลน์ (ชิคาโก/โอแฮร์, เดนเวอร์)
** ยูไนเต็ดเอ็กซ์เพรส ให้บริการโดย เมซาแอร์ไลน์ (ชิคาโก/โอแฮร์, วอชิงตัน/ดัลเลส)

### อาคาร B
* ยูเอสแอร์เวย์

### อาคาร C
* ยูเอสแอร์เวย์
** ยูเอสแอร์เวย์ เอ็กซ์เพรส

### อาคาร D
* เจทบูลแอร์เวย์ (บอสตัน, ฟอร์ทเลาเดอเดล, นิวยอร์ก/เจเอฟเค)
* ลุฟต์ฮันซา (มิวนิก)
* ยูเอสแอร์เวย์

### อาคาร E
* ยูเอสแอร์เวย์

## อ้างอิง

## แหล่งข้อมูลอื่น

* เว็บไซต์ทางการ
* ข้อมูลท่าอากาศยาน  จาก NCDOT

หมวดหมู่:สิ่งก่อสร้างในรัฐนอร์ทแคโรไลนา
เดวิด อาร์ชูเลตา

**เดวิด เจมส์ อาร์ชูเลตา** () เกิดเมื่อวันที่ 28 ธันวาคม ค.ศ. 1990 เป็นนักร้องอเมริกัน ในเดือน พฤษภาคม 2008 เขาเป็นรองชนะเลิศการแข่งขันในรายการอเมริกันไอดอลฤดูกาลที่ 7 ด้วยคะแนน 44% ด้วยยอดโหวต 97 ล้านโหวต เขาออกซิงเกิลแรก "Crush" วางขายในเดือนสิงหาคม 2008 สามารถเข้าชาร์ทบิลบอร์ดที่อันดับ 2 และผลงานอัลบั้มชุดแรก *David Archuleta* ในเดือน พฤศจิกายน 2008 พ่อของเขาเป็นนักดนตรีแจ๊ส ส่วนแม่เป็นชาวฮอนดูรัสและเป็นแดนเซอร์ เดวิดเป็นชาวฮอนดูรัส แต่มาเกิดที่อเมริกา

## อ้างอิง

หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:นักร้องอเมริกันที่มีความหลากหลายทางเพศ
หมวดหมู่:ชาวอเมริกันเชื้อสายฮิสแปนิกและลาติโน
หมวดหมู่:บุคคลจากรัฐยูทาห์
หมวดหมู่:ชายรักร่วมเพศชาวอเมริกัน
ไมเคิล จอห์นสัน

**ไมเคิล จอห์นสัน** อาจหมายถึง

;ด้านดนตรี:
* ไมเคิล จอห์นสัน (นักร้อง) เกิดปี ค.ศ. 1944
* ไมเคิล จอห์นสัน (มือกลอง) เกิดปี ค.ศ. 1982

;ด้านกีฬา:
* ไมเคิล จอห์นสัน (นักกรีฑา) เกิดปี ค.ศ. 1982 
* ไมเคิล จอห์นสัน (นักฟุตบอลเกิดปี พ.ศ. 2510)
* ไมเคิล จอห์นสัน (นักฟุตบอลเกิดปี พ.ศ. 2531)
เจ้าสาวกลัวฝน

**เจ้าสาวกลัวฝน** สร้างจากบทประพันธ์ของจิตรเลขา บทโทรทัศน์ คฑาหัสต์ บุษปะเกศ กำกับการแสดงโดย "ป้าแจ๋ว"ยุทธนา ลอพันธุ์ไพบูลย์ เป็นละครโรแมนติกคอมเมดี้ ของผู้จัด นก-จริยา แอนโฟเน่ บริษัทเมกเกอร์ เจ กรุ๊ป จำกัด  
ที่ได้หมิว ลลิตา ศศิประภา มาแสดง เป็นเรื่องแรกของหมิวในรอบ 3 ปีครึ่ง หลังจากไปมีครอบครัวที่อบอุ่น มาประกบคู่กับ ก้อง สหรัถ สังคปรีชา ที่ทั้งคู่เคยเจอกันมาแล้วในเรื่องพริกขี้หนูกับหมูแฮมเมื่อเกือบ 10 ปีก่อน

## นักแสดง

* สหรัถ สังคปรีชา รับบท รัตนิน
* ลลิตา ปัญโญภาส รับบท ปารวี 
* เจมี่ บูเฮอร์ รับบท รัตนาวดี 
* สิรินยา เบอร์บริดจ์ รับบท ชลวสา 
* กรรชัย กำเนิดพลอย รับบท ปองกานต์ 
* สโรชา วาทิตตพันธ์ รับบท วิลานี 
* ดวงใจ หทัยกาญจน์ รับบท ปราณี  
* พิมพ์ผกา เสียงสมบุญ รับบท ปภาวรินทร์ 
* จันทร์สุดา จันทรูญ รับบท ปลายฝน 
* กฤษฏา มาชรงค์ รับบท แทนบุญ 
* สุริวิภา กุลตังวัฒนา รับบท แจ้ว 
* ดารณีนุช โพธิปิติ  รับบท พร
* ภาณุเดช วัฒนสุชาติ รับบท มนตรี
* พนารัตน์ พิสุทธิศักดิ์ รับบท คุณหญิงโสมสุดา
* พิศมัย วิไลศักดิ์ รับบท  คุณหญิงเพ็ญพิมล
* อดุลย์ ดุลยรัตน์ รับบท ท่านชาญชัย
* กรินทร์ สุมังคะโยธิน รับบท นินาท
* ด.ช.ชานน มกรมณี รับบท เปรม
* ด.ญ.สุชาดา เช็คลีย์ รับบท ปาล์ม

## เพลงประกอบละคร
* เจ้าสาวที่กลัวฝน  โดย สหรัถ สังคปรีชา  (เพลงนำละคร)
* เปลือก  โดย  ปนัดดา เรืองวุฒิ

## ข้อมูลเพิ่มเติม
* ใช้เวลาถ่ายทำประมาณ 3-4 เดือน เพื่อให้ทันฉาย เพราะทางช่องเร่งมา ทั้งๆที่ละครในค่ายเมกเกอร์ เจ กรุ๊ป ยังไม่ได้ฉายอีกหลายเรื่อง
* ลลิตา ปัญโญภาส ได้ภานุเดช วัฒนสุชาติ เป็นแอ็คติ้งโค้ชให้ และมีเพลงกล้วยไข่เป็นเพลงประจำตัว เพื่อเรียกความมั่นใจ

## คำโปรยจากละคร
* เมื่อหัวใจเต็มเปี่ยมด้วยรัก แม้พายุฝนจะหนัก อุปสรรคใดมากั้นกลาง ก็มิอาจขวางเส้นทางหัวใจสองเราได้

## อ้างอิง

หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2547
หมวดหมู่:ละครโทรทัศน์โดยเมคเกอร์เจ
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
คริสตียาน ไอก์มัน

**คริสตียาน ไอก์มัน** (; 11 สิงหาคม พ.ศ. 2401 (1858) — 5 พฤศจิกายน พ.ศ. 2473 (1930)) เป็นแพทย์และนักพยาธิวิทยาชาวดัตช์ ผู้แสดงให้เห็นว่าโรคเหน็บชาเกิดจากการขาดสารอาหารและนำไปสู่การค้นพบวิตามิน ทำให้เขาได้รับรางวัลโนเบลสาขาสรีรวิทยาหรือการแพทย์ พ.ศ. 2472 (1929) ร่วมกับเซอร์เฟรเดอริก กาวแลนด์ ฮ็อปกินส์ (Frederick Gowland Hopkins)

## ประวัติ
ไอก์มันเกิดเมื่อ 11 สิงหาคม พ.ศ. 2401 (1858) ที่เมืองไนแกร์ก ประเทศเนเธอร์แลนด์

แม้ว่าเขาจะถูกส่งไปอินโดนีเซียเพื่อศึกษาโรคเหน็บชา แต่การค้นพบของเขาก็เป็นไปด้วยความบังเอิญ เขาสังเกตอาการของลูกไก่จำนวนหนึ่งในปฏิบัติการวิทยาศาสตร์ของเขา เมื่อให้อาหารที่แตกต่างกันระยะหนึ่ง จึงตั้งสมมุติฐานความเชื่อมโยงระหว่างข้าวขัดสีกับโรคเหน็บชา

เขาไม่สามารถดำเนินงานวิจัยต่อไปได้เนื่องจากมีปัญหาสุขภาพ จึงกลับบ้านเกิด แต่การศึกษาต่อโดยเพื่อนของเขา อาดอลฟ์ ฟอร์เดอร์มัน (Adolphe Vorderman) ยืนยันความเชื่อมโยงนั้น
ท้ายที่สุดสรุปได้ว่า สารประกอบบางอย่างที่หายไปในอาหารเป็นสาเหตุให้เกิดโรคเหน็บชา การศึกษาในเวลาต่อมาค้นพบว่า ส่วนประกอบในการทดลองนี้คือ ไทอะมิน (thiamine) หรือ **วิตามินบี 1** นับเป็นวิตามินชนิดแรกที่ถูกค้นพบในฐานะสารอาหารที่จำเป็นต่อร่างกาย

ไอก์มันเสียชีวิตเมื่อ 5 พฤศจิกายน พ.ศ. 2473 (1930) ที่ยูเทรกต์ เนเธอร์แลนด์

## ดูเพิ่ม
* วิตามิน

## อ้างอิง
* Lodewijk Palm, ''Christiaan Eijkman 1858 -1930'' In: K. van Berkel, A. van Helden and L. Palm ed., A history of Science in the Netherlands. Survey, Themes and Reference (Leiden: Brill, 1999) 447 - 449.

## แหล่งข้อมูลอื่น

* Biography 
* Christiaan Eijkman – Biography 
* Museum Boerhaave Negen Nederlandse Nobelprijswinnaars 
* A.M. Luyendijk-Elshout, ''Eijkman, Christiaan (1858-1930) '', in Biografisch Woordenboek van Nederland.
* Biography of ''Christiaan Eijkman (1858-1930) ''  at the National Library of the Netherlands

หมวดหมู่:นักพยาธิวิทยา
หมวดหมู่:แพทย์ชาวดัตช์
หมวดหมู่:บุคคลจากจังหวัดเกลเดอร์ลันด์
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวดัตช์ผู้ได้รับรางวัลโนเบล
โซลจา บอย

**เดออังเดร คอร์เตซ เวย์** () เกิดเมื่อวันที่ 28 กรกฎาคม ค.ศ. 1990 เป็นที่รู้จักในนาม **โซลจา บอย เทลล์'เอ็ม** ()  หรือเรียกสั้น ๆ ว่า โซลจา บอย เป็นแร็ปเปอร์ชาวอเมริกัน นักเต้น โปรดิวเซอร์เพลง ในเดือนกันยายน ค.ศ. 2007 เขาออกซิงเกิลแรก "Crank That (Soulja Boy)" ที่สามารถขึ้นอันดับ 1 บนชาร์ทซิงเกิลบิลบอร์ดฮ็อท 100 โดยเดิมทีได้เผยแพร่ทางอินเทอร์เน็ตจากนั้นก็ได้รับกระแสตอบรับที่ดี จนขึ้นอันดับ 1 นาน 7 สัปดาห์ ไม่ติดต่อกัน

## อ้างอิง

## แหล่งข้อมูลอื่น

* Official website
*  
* 

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากชิคาโก
หมวดหมู่:บุคคลจากรัฐมิสซิสซิปปี
หมวดหมู่:แร็ปเปอร์ชายชาวอเมริกันเชื้อสายแอฟริกา
วิศาล ดิลกวณิช

**วิศาล ดิลกวณิช** อดีตพิธีกรรายการบ่ายนี้มีคำตอบ ทางช่อง 9 MCOT HD เกิดเมื่อวันที่ 6 มีนาคม พ.ศ. 2513 วิศาลทำงานสื่อมวลชนมาหลายรูปแบบ เคยเป็นผู้สื่อข่าววิทยุ สังกัดศูนย์ข่าวแปซิฟิก และสถานีวิทยุกองพลที่ 1 รักษาพระองค์ เอเอ็ม 1008, ผู้ประกาศข่าวภาคเที่ยง ผู้สื่อข่าวสายเศรษฐกิจและเทคโนโลยี ทางสถานีโทรทัศน์ไอทีวี และพิธีกรข่าว รายการเช้าวันใหม่ (คู่กับนิธินาฎ ราชนิยม หรือปราย ธนาอัมพุช), เที่ยงวันทันเหตุการณ์ ในช่วง *เกาะประเด็นร้อน แกะประเด็นลึก* และครอบครัวข่าวเช้า ในช่วง *ไขประเด็นดัง* ทางสถานีวิทยุโทรทัศน์ไทยทีวีสีช่อง 3

โดยเขาเป็นผู้นำคนหนึ่งของกลุ่มพนักงานฝ่ายข่าวไอทีวี ที่เคลื่อนไหวคัดค้านการเข้าถือหุ้นใหญ่ในบริษัท ไอทีวี จำกัด (มหาชน) ของกลุ่มชินคอร์ป ซึ่งพนักงานกลุ่มดังกล่าวเชื่อว่ามีความเกี่ยวข้องกับทักษิณ ชินวัตร นายกรัฐมนตรีในขณะนั้น ต่อมากลุ่มพนักงานดังกล่าว เป็นที่รู้จักในชื่อ *[[กบฏไอทีวี]]* นอกจากงานประจำแล้ว ปัจจุบันวิศาลยังมีกิจการผลิตรายการโทรทัศน์ ในนาม บริษัท เมไกแมสมีเดีย จำกัด อีกด้วย

## เหตุการณ์ถูก[[ชูวิทย์ กมลวิศิษฏ์]] ทำร้ายร่างกาย

เมื่อวันพฤหัสบดีที่ 2 ตุลาคม พ.ศ. 2551 เวลาประมาณ 12:45 น. วิศาลเชิญชูวิทย์ กมลวิศิษฏ์ ผู้สมัครหมายเลข 8 ในการเลือกตั้งผู้ว่าราชการกรุงเทพมหานคร พ.ศ. 2551 ที่จะมาถึงในวันที่ 5 ตุลาคม มาออกช่วงเกาะประเด็นร้อนแกะประเด็นลึก ในรายการข่าวเที่ยงวันทันเหตุการณ์ ขณะออกอากาศรายการสด ชูวิทย์แสดงความไม่พอใจ ที่วิศาลใช้คำถามจี้ให้ระบุจุดเด่นจุดด้อย ของการลงสมัครครั้งนี้ รวมทั้งถามแทรกย้ำเป็นการปิดโอกาส ไม่ให้ชูวิทย์ตอบอย่างต่อเนื่อง ทำให้ชูวิทย์เกิดความไม่พอใจอย่างมาก เมื่อจบรายการสด ชูวิทย์ก็ตรงเข้าทำร้ายวิศาลทันที

จากนั้นเมื่อเวลา 16:00 น.วันเดียวกัน ชูวิทย์เปิดแถลงข่าวยอมรับการกระทำ โดยให้เหตุผลว่า ทำไปเนื่องจากบันดาลโทสะ เพราะวิศาลถามคำถามไม่เป็นธรรมแก่ตน และแสดงกิริยาไม่ให้เกียรติ ส่วนวิศาลก็เข้าแจ้งความ ให้ดำเนินคดีกับชูวิทย์ ในข้อหาทำร้ายร่างกาย ที่สถานีตำรวจนครบาลทองหล่อ จากนั้นเข้ารักษาอาการบาดเจ็บ ที่โรงพยาบาลสมิติเวช ซอยสุขุมวิท 49

รุ่งขึ้นวันที่ 3 ตุลาคม ชูวิทย์แจ้งยกเลิกหาเสียงในช่วงเช้า โดยเดินทางไปทำบุญ ถวายสังฆทานที่วัดศรีบุญเรือง พร้อมทั้งปล่อยนก 7 ตัว ปลาไหล 7 ตัว หอยขม 600 ตัว และเต่า 19 ตัว ซึ่งเขียนชื่อ นามสกุล และอายุของชูวิทย์ ติดไว้ใต้ท้องเต่าด้วย วันเดียวกัน ชูวิทย์ทำหนังสือถึงสมาคมนักข่าวนักหนังสือพิมพ์แห่งประเทศไทย กับสมาคมนักข่าววิทยุและโทรทัศน์ไทย มีใจความโดยสรุปว่า วิศาลซึ่งเป็นผู้ดำเนินรายการ ในช่วงดังกล่าวข้างต้น ใช้วาจาไม่สุภาพกับตน ด้วยการเรียกชื่อโดยไม่ใช้คำว่า "คุณ" นำหน้า ทั้งยังตั้งคำถามยั่วยุว่า จุดด้อยของตนคืออะไร ซึ่งกับผู้สมัครอีก 3 คนที่ไปร่วมรายการก่อนหน้านั้น ไม่มีการตั้งคำถามเช่นนี้ และอีกหลายกรณีประกอบกัน ทำให้ตนเกิดความรู้สึกถูกข่มเหงอย่างรุนแรง จึงเกิดบันดาลโทสะ แล้วทำร้ายร่างกายวิศาลลงไป ซึ่งตนพร้อมยอมรับผิด ต่อการกระทำดังกล่าว แต่ก็ขอความเป็นธรรม จากพฤติกรรมที่ไม่ถูกต้อง ของวิศาลด้วยเช่นกัน

## อ้างอิง

หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:ผู้ประกาศข่าวไอทีวี-ทีไอทีวี-ทีวีไทย
หมวดหมู่:ผู้ประกาศข่าวช่อง 3
หมวดหมู่:พิธีกรชาวไทย
อั้ม

**อั้ม** สามารถหมายถึง

* พัชราภา ไชยเชื้อ (อั้ม) นักแสดง
* อธิชาติ ชุมนานนท์ (อั้ม) นักแสดง
* นันทิยา ศรีอุบล (อั้ม นันทิยา) นักร้อง
* ถิร ชุติกุล (อั้ม) นักแสดง
* ฐนิชา ดิษยบุตร (อั้ม) นักแสดง
แหล่

**แหล่** หมายถึงการเทศน์ที่ใช้เสียงและทำนองที่มุ่งความไพเราะเป็นสำคัญ เช่นเทศน์มหาชาติ เรียกว่า **เทศน์แหล่** มีทั้ง **แหล่ใน** คือเทศน์ตามคัมภีร์เทศน์มหาชาติ และ **แหล่นอก** คือเทศน์เรื่องนอกคัมภีร์มหาชาติ

**แหล่** อีกความหมายหนึ่งหมายถึงตอนหนึ่งหรือบทหนึ่งของแต่ละกัณฑ์ในเทศน์มหาชาติ เมื่อเทศน์ไปได้ตอนหนึ่งก็เรียกได้ว่าแหล่หนึ่ง สองตอนก็สองแหล่ จบแต่ละตอนก็เรียกว่าจบแหล่

**แหล่** เป็นคำกร่อนมาจากคำว่า "**นั่นแล**" เพราะในการเทศน์มหาชาติทุกกัณฑ์ เมื่อจบตอนหนึ่งแล้วท่านจะลงท้ายด้วยคำว่า "**นั่นแล**" ทุกตอนไป เมื่อลากเสียงคำว่า **แล** ยาวออกไปจึงกลายเป็น **แหล่** ไป

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
มหาชาติ

**มหาชาติ** แปลว่า *ชาติที่ยิ่งใหญ่*, *การเกิดครั้งยิ่งใหญ่* หมายถึงการเกิดของพระเวสสันดรโพธิสัตว์ซึ่งเป็นการเกิดเพื่อบำเพ็ญบารมีครั้งสุดท้ายก่อนที่จะได้ตรัสรู้เป็นพระพุทธเจ้าในชาติต่อมา

มหาชาติที่ได้ชื่อเช่นนี้ก็เพราะการเกิดครั้งสุดท้ายนี้พระเวสสันดรได้บำเพ็ญบารมีสำคัญคือทานบารมีซึ่งเป็นการทำให้บารมีอื่นสมบูรณ์ไปด้วย เปรียบเหมือนการประทับตราในหนังสือสำคัญทำให้เกิดความสมบูรณ์ใช้บังคับตามกฎหมายได้ และในชาติสุดท้ายนี้ พระเวสสันดรได้บำเพ็ญบารมีอื่น ๆ ครบทั้งสิบประการ จึงถือได้ว่าเป็นการเกิดครั้งสำคัญยิ่งใหญ่กว่าทุกชาติที่ผ่านม

มหาชาติได้รับการประพันธ์เป็นบทร้อยแก้วและบทร้อยกรองแล้วนำไปเทศน์เป็นทำนองมาตั้งแต่สมัยโบราณ เรียกการเทศน์เช่นนี้ว่า **เทศน์มหาชาติ** เรียกเต็มว่า **เทศน์มหาชาติเรื่องเวสสันดร[[ชาดก]]**

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
จำอวด

**จำอวด** คือการแสดงชนิดหนึ่งของไทย ในพจนานุกรมฉบับราชบัณฑิตยสถาน พ.ศ. 2525 อธิบายไว้ว่าคือ "การแสดงเป็นหมู่โดยใช้ถ้อยคำชวนให้ตลกขบขัน" คาดว่าเลียนแบบวิธีการแสดงมาจากสวดคฤหัสถ์ เพราะมีเป็นชุด 4 คน อย่างเดียวกัน แต่จะแตกต่างที่จำอวดจะลุกยืน เล่นได้

วิธีเล่น พอเริ่มเล่นเบิกโรง แม่คู่ออกมาก่อน กล่าวอารัมภกถาเล็กน้อย แล้วก็เรียกคอสองออกมาซักเป็นที่สอง จึงเรียกภาษา ออกมาเป็นอันดับสาม ตลกออกสุดท้าย จะเป็นการจัดเป็นชุด ๆ  มีชุดจีน ชุดแขก ชุดญวน ชุดโขน ชุดละคอน ฯลฯ   ต่อมามีเล่นชุดหัดทหารใหม่ ชุดต่อกลอน ชุดส่งวิทยุ ชุดสั่งอาหารจีน ชุดดนตรีปาก ฯลฯ แล้วแต่ความถนัดของแต่ละคณะ และมักมีดนตรีสลับอย่างดนตรีไทยหรือดนตรีสากล บ้างก็มีฟ้อนหรือระบำไทย ซึ่งต่อมาปัจจุบันเรียกว่า "นาฏศิลป์" ถ้าเป็นดนตรีสากล ร้องเพลงไทยปัจจุบัน หรือเรียกว่า เพลงไทยสากลหรือเต้นรำระบำอย่างฝรั่งสลับ ในระยะหลัง คณะจำอวดมีผู้หญิงแสดงร่วมเพิ่มขึ้นอีก มีจำนวนผู้แสดงไม่จำกัด

## อ้างอิง

หมวดหมู่:ศิลปะการแสดงไทย
เขางู

thumb|เขางู
**อุทยานหินเขางู** ตั้งอยู่บริเวณแหล่งภูเขาหินปูน ในสวนสาธารณะเขางู ตำบลเกาะพลับพลา อำเภอเมืองราชบุรี จังหวัดราชบุรี แต่เดิมเป็นแหล่งระเบิดและย่อยหินที่สำคัญของไทยตั้งแต่สมัยต้นรัตนโกสินทร์ เนื่องจากเป็นปูนที่มีคุณภาพดี ต่อมาทั้งภาครัฐและประชาชนได้เล็งเห็นถึงความเสื่อมโทรมของสภาพภูมิประเทศและวิวทิวทัศน์ อีกทั้งที่เขางูนี้ยังเป็นศาสนสถานอันเก่าแก่ จึงได้มีการยกเลิกสัมปทานการระเบิดและย่อยหินที่บริเวณนี้ไป หลังจากยกเลิกสัมปทาน เขางูกลายเป็นเหมืองร้าง มีสภาพทรุดโทรม ทางจังหวัดราชบุรีจึงได้พัฒนาเขางูให้เป็นสวนสาธารณะและสถานที่ท่องเที่ยวทางโบราณคดี ได้สร้างพระพุทธรูปหินขนาดใหญ่ เต็มพื้นที่หน้าผา สร้างจากการยิงแสงเลเซอร์ลงหน้าผาหิน ต่อมาได้เพิ่มการท่องเที่ยวแนวผจญภัยเข้าไปเรียกว่า "เขางู แอดเวนเจอร์ ปาร์ค" โดยมีเทศบาลตำบลเขางูเป็นผู้ดูแลรักษา 
	
ภายในอุทยานหินเขางูแห่งนี้ มีสถานที่ท่องเที่ยวทางโบราณคดีอยู่หลายแห่ง ซึ่งจะเป็นถ้ำที่อยู่บนภูเขามีถ้ำฤๅษี ถ้ำฝาโถและถ้ำจีน-จาม แต่ละถ้ำอยู่ไม่ไกลกัน แต่ต้องเดินขึ้นบันไดไต่เขาไปค่อนข้างสูง บริเวณรอบ ๆ ก็จะมีฝูงลิงอาศัยอยู่เป็นจำนวนมาก 
	
ภายในถ้ำต่าง ๆ นี้พบพระพุทธรูปจำหลัก หรือพระพุทธรูปที่สลักหินที่ฝาผนังถ้ำอยู่หลายองค์ ซึ่งพระพุทธรูปเหล่านี้เป็นพระพุทธรูปตั้งแต่สมัยทวารวดีเลยทีเดียว 
	
## ถ้ำในบริเวณ
thumb|ตราประจำจังหวัดราชบุรี (แบบที่ 1) เป็นภาพทิวทัศน์ของเขางู มีการใช้งานระหว่างปี พ.ศ. 2483-2509
* ถ้ำฤๅษี พบพระพุทธรูปสมัยทวารวดี 2 องค์ องค์แรกประทับห้อยพระบาท (ประลัมพปาทาสนะ) พระหัตถ์ขวาอยู่ในปางแสดงธรรม (วิตรรกมุทรา) พระหัตถ์ซ้ายวางในพระเพลา ระหว่างพระบาทมีจารึกว่า ปุญกรมชฺระ ศฺรีสมาธิคุปฺต (ะ) แปลว่า พระศรีสมาธิคุปตะเป็นผู้บริสุทธิ์ด้วยการกระทำบุญ อีกฟากของผนังถ้ำมีพระพุทธรูปยืนปางเสด็จลงจากดาวดึงส์ นอกจากนี้ยังมีพระพุทธรูปปางสมาธิอื่น ๆ อีกหลายองค์
* ถ้ำฝาโถ พบพระพุทธรูปนอนจำหลักปางมหาปรินิพพานมีประภามณฑลและลายปูนปั้นรูปต้นสาละ ด้านบนมีรูปเทพชุมนุม ผนังด้านตรงข้ามมีภาพสาวก 2 องค์
* ถ้ำจีน พบพระพุทธรูปจำหลัก 2 องค์ ปางสมาธิ พระหัตถ์แสดงวิตรรกมุทรา มีร่องรอยของการพอกปูนทับ องค์ที่อยู่ใกล้ปากถ้ำมีรอยหักพัง ไม่สมบูรณ์
* ถ้ำจาม พบพบพระพุทธรูปนอนจำหลักปางมหาปรินิพพาน และภาพยมกปาฏิหาริย์ มีภาพปูนปั้นรูปต้นมะม่วง ถัดมายังพบรูปบุคคลยืนซ้อนกันและรูปพญานาคอีกด้วย

และที่ถ้ำเขางูแห่งนี้จะมีงานนมัสการเป็นประจำทุกปี ในวันขึ้น 1 ค่ำ เดือน 11

พุทธสถานแต่ละถ้ำนี้ น่าจะสร้างขึ้นในช่วงเวลาไล่เลี่ยกัน เนื่องจากมีลักษณะทางศิลปกรรมมีความใกล้เคียงกัน และจากการเปรียบเทียบกับงานศิลปะอื่น ๆ ก็สามารถกำหนดช่วงเวลาของศิลปะบริเวณเขางูนี้ได้ว่า อยู่ในช่วงพุทธศตวรรษที่ 13-14 นี่เองและด้วยความสมบูรณ์และจำนวนพุทธศิลป์ที่มีอยู่มากที่เขางูนี้ จึงแสดงให้เห็นว่าที่ถ้ำเขางูนี้น่าจะเป็นศาสนสถานที่สำคัญของดินแดนแถบนี้ เหมือนเมืองสำคัญ ๆ เช่น เมืองนครปฐมโบราณ

## อ้างอิง
* ผาสุข อินทราวุธ, ทวารวดี:การศึกษาเชิงวิเคราะห์จากหลักฐานทางโบราณคดี, (กรุงเทพมหานคร:โรงพิมพ์อักษรสมัย,2542) หน้า159-164. 
* พิริยะ ไกรฤกษ์,อารยธรรมไทย พื้นฐานทางประวัติศาสตร์ศิลปะ เล่ม1 ศิลปะก่อนพุทธศตวรรษที่ 19, (กรุงเทพมหานคร:อมรินทร์พริ้นติ้งแอนด์พับลิชชิ่ง จำกัด,2544) ,หน้า 79-81
* ศักดิ์ชัย สายสิงห์,ศิลปะทวารวดี วัฒนธรรมพุทธศาสนายุคแรกเริ่มในดินแดนไทย, (กรุงเทพมหานคร:เมืองโบราณ,2547) ,หน้า 196-199 

เขางู
หมวดหมู่:อำเภอเมืองราชบุรี
หมวดหมู่:ภูเขาในประเทศไทย
หมวดหมู่:โบราณสถานในจังหวัดราชบุรี
หมวดหมู่:สถานที่ท่องเที่ยวในจังหวัดราชบุรี
กระปุก

**กระปุก** อาจหมายถึง
* กระปุกออมสิน กล่องสะสมเงินออม
* กระปุกดอตคอม เว็บท่าสัญชาติไทย
* กระปุกเกียร์ (gearbox) อุปกรณ์แปลงความเร็ว-ทอร์กในยานพาหนะ
เดอะแจ็กสันไฟฟ์

**เดอะแจ็กสันไฟฟ์** ( หรือสะกดว่า The Jackson Five หรือ The Jackson 5ive ต่อมาเปลี่ยนมาเป็น The Jacksons) เป็นกลุ่มครอบครัวศิลปินเพลงตระกูลแจ็กสัน ที่มาจาแกรี อินดีแอนา ประกอบด้วยสมาชิกเริ่มแรกคือ แจ็กกี ,เจอร์เมน, มาร์ลอน และไมเคิล โดยเริ่มแรกใช้ชื่อว่า The Jackson Brothers ที่ประกอบด้วย 3 พี่น้องคนโต 

พวกเขามีผลงานตั้งแต่ปี 1966 ถึง 1989 โดยเล่นเพลงในแนวอาร์แอนด์บี ดนตรีโซล ฟังก์ และต่อมาเป็นดิสโก้ ในขณะที่พวกเขาอยู่กับสังกัดโมทาวน์ พวกเขาประสบความสำเร็จอย่างมากในยุคทศวรรษ 1970  หลังจากนั้น เจอร์เมนและไมเคิลไปออกผลงานเดี่ยว 

เดอะแจ็กสันไฟฟ์ เป็นวงแรกที่มี 4 ซิงเกิลแรก ติดอันดับเพลงอันดับ 1 ("I Want You Back", "ABC", "The Love You Save" และ "I'll Be There") ในอเมริกา และยังมีเพลงท็อป 5 เพลงอื่นอย่าง  "Mama's Pearl", "Never Can Say Goodbye" และ "Dancing Machine"

## อ้างอิง

หมวดหมู่:กลุ่มดนตรีป็อปสัญชาติอเมริกัน
หมวดหมู่:ไมเคิล แจ็กสัน
หมวดหมู่:ศิลปินสังกัดโมทาวน์เรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:กลุ่มดนตรีโซลสัญชาติอเมริกัน
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีเด็ก
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2509
หมวดหมู่:วงกลุ่มห้าสัญชาติอเมริกัน
หมวดหมู่:กลุ่มดนตรีจากรัฐอินดีแอนา
ดอนนี ออสมอนด์

**โดนัลด์ คลาร์ก ออสมอนด์** () เกิดเมื่อวันที่ 9 ธันวาคม ค.ศ. 1957 ที่ออกเดน ยูทาห์ สหรัฐอเมริกา เป็นนักร้องชาวอเมริกัน นักดนตรี นักแสดง ออสมอนด์ยังเป็นพิธีกรรายการทอล์กโชว์ เกมโชว์ โปรดิวเซอร์เพแก้ไขลง นักแข่งรถ นักเขียน เขาเป็นที่รู้จักโดยเป็นสมาชิกวง ดิ ออสมอนด์ส และคู่ดูโอกับน้องสาวในวง ดอนนีแอนด์แมรี

นอกจากนี้เขายังได้รับชื่อเสียงจากความสำเร็จของซีรีส์วาไรตี้เรื่อง Donny & Marie ในปี พ.ศ. 2519–2522 ซึ่งออสมอนด์เป็นเจ้าภาพร่วมกับมารี ออสมอนด์ น้องสาวของเขา คู่หู Donny & Marie ยังออกซีรีส์เพลงฮิตติดอันดับท็อปเท็นและอัลบั้มทองคำ ทั้งยังเป็นพิธีกรรายการทอล์คโชว์ที่ได้รับการเสนอชื่อเข้าชิงรางวัล Daytime Emmy Award ในปี 1998–2000 เมื่อเร็วๆ นี้ Donny & Marie เกษียณจากการเป็นพนักงานต้อนรับในลาสเวกัสเป็นเวลา 11 ปีที่ Flamingo Las Vegas ในปี 2019 

นอกจากนี้เขายังประสบความสำเร็จในการแข่งขันรายการเรียลลิตี้ทีวี 2 รายการ โดยชนะรายการ Dancing with the Stars ซีซั่นที่ 9 และได้รับรางวัลรองชนะเลิศรายการ The Masked Singer ซีซั่นที่ 1 นอกจากนี้เขายังเป็นเจ้าภาพรายการเกมโชว์ Pyramid ตั้งแต่ปี 2545 ถึง 2547 

## อ้างอิง

หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:พิธีกรรายการเกมโชว์ชาวอเมริกัน
หมวดหมู่:บุคคลจากรัฐยูทาห์
ดิ ออสมอนด์ส

**ดิ ออสมอนด์ส** () เป็นกลุ่มนักร้องพี่น้องเพลงป็อป ประสบความสำเร็จในช่วงทศวรรษ 1970 ประกอบด้วยสมาชิก อลัน ออสมอนด์,เวย์น ออสมอนด์ ,เมอร์ริลล์ ออสมอนด์ และเจย์ ออสมอนด์ ต่อมามีสมาชิกเพิ่มคือ ดอนนี ออสมอนด์ ,มารี ออสมอนด์ และจิมมี ออสมอนด์ โดยดอนนีเป็นชุดสนใจ (เหมือนในวงเดอะ แจ็กสัน ไฟฟ์ ที่มีไมเคิล แจ็กสัน) ประสบความสำเร็จอย่างมาในช่วงปี 1971-1972 จนมาหยุดอยู่ที่ปี 1974 หลังจากนั้นก็มีสมาชิกเริ่มผันตัวไปทำรายการโทรทัศน์ (ดอนนีและมารี) ส่วนสมาชิกคนอื่นไปเป็นศิลปินแนวคันทรี

พวกเขามีเพลง "One Bad Apple" ที่ขึ้นอันดับ 1 ในชาร์ทซิงเกิลของอเมริกาเป็นเวลา 5 สัปดาห์

## อ้างอิง

หมวดหมู่:กลุ่มดนตรีป็อปสัญชาติอเมริกัน
หมวดหมู่:ศิลปินสังกัดเอ็มจีเอ็มเรเคิดส์
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2501
ดิจิมอนเซฟเวอร์ส

**ดิจิมอนเซฟเวอร์ส** (Digimon Savers) () เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ลำดับที่ 5 ผลิตโดย โทเอแอนิเมชัน ออกอากาศทางสถานีโทรทัศน์ ฟูจิทีวี ออกอากาศครั้งแรกเมื่อวันที่ 2 เมษายน ค.ศ. 2006 จนถึงวันที่ 25 มีนาคม ค.ศ. 2007 มีจำนวนตอนทั้งหมด 48 ตอน

ในอเมริกา ดิจิมอนเซฟเวอร์ส ใช้ชื่อว่า *Digimon Data Squad* 

## ประวัติ

## เนื้อเรื่อง

## ตัวละคร
*ดูบทความ [[รายชื่อตัวละครในดิจิมอนเซฟเวอร์ส]]*

## เพลงประกอบ

## รายชื่อตอน

## ภาพยนตร์
### ดิจิมอนเซฟเวอร์ส THE MOVIE สุดยอดพลัง! เบิสต์โหมดออกเต็มที่!!

### ดิจิมอนเซฟเวอร์ส 3D คิคิ อิปะสึ

## การออกอากาศ
ดิจิมอนเซฟเวอร์ส ออกอากาศทุกวันอาทิตย์เวลา 9:00 - 9:30 น. ทางสถานีโทรทัศน์ ฟูจิทีวี ออกอากาศครั้งแรกเมื่อวันที่ 2 เมษายน ค.ศ. 2006 จนถึงวันที่ 25 มีนาคม ค.ศ. 2007 มีจำนวนตอนทั้งหมด 48 ตอน

ในประเทศไทย ออกอากาศเมื่อวันที่ 5 ตุลาคม พ.ศ. 2551 ถึงวันที่ 5 เมษายน พ.ศ. 2552 เวลา 08:30 - 09:00 น. ทางโมเดิร์นไนน์ ทีวี และลิขสิทธิ์ในการจัดจำหน่ายในรูปแบบ VCD ของบริษัท ทีไอจีเอ (TIGA) จำกัด

## อ้างอิง

## แหล่งข้อมูลอื่น
* Official Site

หมวดหมู่:อนิเมะที่ออกฉายในปี พ.ศ. 2549
หมวดหมู่:โทเอแอนิเมชัน
หมวดหมู่:ผลงานอนิเมะทางโทรทัศน์ของดิจิมอน
หมวดหมู่:อนิเมะ
หมวดหมู่:อนิเมะภาคแยก
หมวดหมู่:ภาพยนตร์อนิเมะที่ออกฉายในปี พ.ศ. 2549
หมวดหมู่:ตัวละครกลุ่มสี่
หมวดหมู่:อนิเมะและมังงะเกี่ยวกับจักรวาลคู่ขนาน
หมวดหมู่:รายการโทรทัศน์ของฟูจิทีวี
สวดคฤหัสถ์

200px|thumb|สวดคฤหัสถ์
**สวดคฤหัสถ์** หรือ  **สวดกะหัด** คือการสวดชนิดหนึ่ง เป็นการเล่นที่นิยมเล่นในงานศพ เป็นการเล่นเลียนแบบการสวดพระอภิธรรมของพระสงฆ์ และเล่นในตอนดึกหลังจากพระสงฆ์สวดพระอภิธรรมเสร็จแล้ว 

การแสดงจะมีบทสวด “พื้น” อยู่ 4 อย่าง คือ พื้นพระอภิธรรม (สวดบทพระอภิธรรม) พื้นโพชฌงค์มอญหรือหับเผย พื้นพระมาลัย (สวดเรื่องพระมาลัย) และพื้นมหาชัย 1 แต่ที่นิยมใช้สวดกันอย่างแพร่หลาย คือพื้นพระอภิธรรม แต่เดิมเป็นการละเล่นของพระสงฆ์ซึ่งสวดมนต์แล้วออกลำนำเป็นภาษาต่าง ๆ มีปรากฏในกฎหมายตราสามดวง ห้ามไม่ให้พระสงฆ์สวดออกลำนำแบบนี้ จากนั้นจึงแพร่หลายมาในหมู่ชาวบ้าน และเริ่มมีการแต่งตัวตามภาษาที่ใช้สวด

## การเล่น

สถานที่เล่นอาจเล่นตามวัด หรือเล่นที่บ้าน จะเล่นกันแต่ตอนค่ำ บ้างก็เลิกจนรุ่งสว่าง ผู้เล่นสวดคฤหัสถ์มีทั้งพระสงฆ์และฆราวาส เรียกผู้สวดว่า “นักสวด” และเรียกผู้สวดคณะหนึ่ง ๆ ว่า “สำรับ” โดยแบ่งนักสวดเป็น 2 ประเภท คือ นักสวดอาชีพ และนักสวดสมัครเล่น นักสวดอาชีพมีทั้งสำรับพระสงฆ์ และสำรับฆราวาส สำรับหนึ่งมี 4 คน ที่นั่งสำหรับสวดเรียกว่า “ร้าน” ผู้ที่สวดทุกคนถือตาลปัตร ตั้งตู้พระธรรมข้างหน้า ตำแหน่งนักสวดทั้ง 4 คนนั่งเรียงจากซ้ายไปขวาของผู้ชม ดังนี้

# **ตัวตุ๊ย** คือตัวตลก มีหน้าที่ทำความขบขันให้แก่ผู้ชม แต่จะต้องอยู่ในแบบไม่ให้ออกนอกลู่นอกทางไป 
# **แม่คู่** (หรือคอหนึ่ง) มีหน้าที่ขึ้นต้นบท และนำทางที่จะแยกการแสดงออกไปเล่นในชุดใด ยังเป็นตัวซักไซ้ให้เกิดความขบขันจากตัวตลกด้วย
# **คอสอง** มีหน้าที่เป็นผู้ช่วยแม่คู่ คอยซักสอดเพิ่มเติม
# **ตัวภาษา** เป็นตัวภาษาต่าง ๆ และตัวนาง ผู้ทำหน้าที่นี้จะต้องร้องเพลงได้ดี พูดเลียนสำเนียงภาษาต่าง ๆ ได้ชัดเจน 

เมื่อเริ่มสวดคฤหัสถ์นักสวดทั้งหมดจะใช้ตาลปัตรบังหน้าเหมือนพระสวดพระอภิธรรม หากเป็นบทสวด คฤหัสถ์ของ “สำรับพระ” จะขึ้นต้นบทสวดสรรเสริญคุณพระรัตนตรัยพร้อมกัน 3 จบ แล้วจึงขึ้นบทสวดพระอภิธรรมสังคณี ตัวตุ๊ยก็จะขยับมือข้างหนึ่งออกท่ารำขณะที่ยังถือตาลปัตรอยู่ แม่คู่คนที่อยู่ใกล้จึงยึดมือไว้สักอึดใจหนึ่ง แต่ตัวตุ๊ยยังขยับมือรำอีกแต่จะเป็น 2 มือ หลังจากนั้นจึงมีการเจรจาระหว่างตัวตุ๊ยและแม่คู่

การเริ่มลองเสียงจะร้องว่า “เออเฮอะ เออ ๆๆๆ” หลาย ๆ ครั้ง ต่อจากนี้จึงขึ้นบท “เอ๋ย กุ...สลา ฯลฯ” แล้วจึงสวดแยกออกร้องเพลง ตัวตุ๊ยกับตัวภาษาก็ขึ้นรำแสดงท่าทาง มีการตี และตบกันด้วยตาลปัตรบ้างตามสมควร แล้วจึงหันเข้าบทพระธรรม ตัวภาษาตีกลองเข้าจังหวะเพลง ตัวตุ๊ยเข้าแทรกประกอบ แล้วจึงร้องลำจีนกำกับท้ายกราวต่อจากนี้จึงแยกออกชุดจีน และชุดอื่น ๆ ต่อไป ซึ่งการแสดงชุดต่าง ๆ ยังมีอีกมากแล้วแต่ทางคณะเช่น ชุดภาษาญวน มอญ แขก ลาว พม่า เขมร ฝรั่ง เพลงฉ่อย และละคร เป็นต้น ไม่มีการวางลำดับตายตัว

### การเล่นพื้นพระอภิธรรม
ในการเล่นพื้นพระอภิธรรม ทั้งสี่คนจะสวดบทพระสังคิณี เริ่มจากบทสวดภาษาบาลีก่อน แล้วจึงเจือลำนำทีละน้อยจนเป็นลำนำล้วน เมื่อท้ายตู้กับหัวตู้แต่งตัวพร้อมแล้วจะร้องลำนำเป็นเรื่องต่าง ๆ เช่น ออกภาษาไทยจะเล่นเรื่องไกรทอง รามเกียรติ์เป็นต้น ถ้าออกภาษาจีน จะนิยมเล่นเรื่อง ตั๋งโต๊ะ-เตียวเสี้ยน (สามก๊ก) ไกโซบุ๋น และจีนไหหลำ ซึ่งเป็นการเจรจาโต้ตอบแบบจำอวด ถ้าออกภาษาลาว นิยมเล่นเพลงเส่เหลเมา ถ้าออกภาษาญวน ใช้บทสวดสังคโหและใช้เพลงญวนทอดแห

## อิทธิพล
ในระยะต่อมาเมื่อการเล่นสวดคฤหัสถ์เสื่อมความนิยมลงไป ได้มีอิทธิพลต่อการละเล่นในยุคต่อมาคือ การเล่นจำอวด ปี่พาทย์ออกสิบสองภาษา การออกหางเครื่องลูกบทของมโหรี ปี่พาทย์ และเครื่องลูกบทของลิเก

## อ้างอิง

หมวดหมู่:การแสดงพื้นบ้านภาคกลาง
ปกรณัมชุดมิดเดิลเอิร์ธ

**ปกรณัมชุดมิดเดิลเอิร์ธ** () เป็นชุดงานเขียนขนาดยาวของ เจ. อาร์. อาร์. โทลคีน นักประพันธ์ชาวอังกฤษ ว่าด้วยโลกแฟนตาซีในจินตนาการของเขาคือ โลกอาร์ดา ประกอบด้วยงานเขียนหลายชิ้นที่เขาใช้เวลาเขียนตั้งแต่มีอายุได้ 22 ปี ไปจนตลอดชั่วชีวิตของเขา คำว่า "Legendarium" นำมาใช้โดยโทลคีนและนักวิจารณ์อื่น ๆ เกี่ยวกับงานเขียนชุดนี้โดยเฉพาะ

เรื่องราวในปกรณัมชุดมิดเดิลเอิร์ธเริ่มตั้งแต่กาลกำเนิดของพิภพจากการสร้างสรรค์ของมหาเทพอิลูวาทาร์ การกำเนิดปวงเทพ การกำเนิดมนุษย์ และสิ่งมีชีวิตต่าง ๆ การกำเนิดดินแดนต่าง ๆ ได้แก่ อามัน รวมถึง มิดเดิลเอิร์ธ ซึ่งกลายมาเป็นชื่อของชุดปกรณัมด้วย เหตุการณ์ต่าง ๆ ในยุคที่หนึ่ง ยุคที่สอง ยุคที่สาม และยุคที่สี่ของอาร์ดา รวมถึงงานเขียนที่กล่าวอ้างถึงสถานที่หรือบุคคลที่เกี่ยวข้องอยู่ในปกรณัม แต่ไม่สามารถระบุได้ว่าเรื่องนั้นเกิดขึ้นในยุคสมัยใด เช่น *Smith of Wootton Major* และ *Roverandom* เป็นต้น

## รายชื่องานเขียน
รายชื่องานเขียนจิตนิมิตในปกรณัมชุดมิดเดิลเอิร์ธนี้ได้แก่

* ลอร์ดออฟเดอะริงส์
* เดอะฮอบบิท
* ซิลมาริลลิออน
* Unfinished Tales
* ประวัติศาสตร์มิดเดิลเอิร์ธ เป็นหนังสือชุดประกอบด้วยหนังสืออีก 12 เล่ม
* The Adventures of Tom Bombadil
* ตำนานบุตรแห่งฮูริน
* เบเรนกับลูธิเอน
* การล่มสลายของกอนโดลิน
* Smith of Wootton Major
* The Road Goes Ever On
* Roverandom

รายชื่องานเขียนในปกรณัมชุดอื่นก่อนหน้าเจ. อาร์. อาร์. โทลคีนนี้ได้แก่
* ปกรณัมแหวนแห่งนิเบลุงเกน เป็นเรื่องดัดแปลงเรื่องต้นฉบับ ต้นกำเนิดลอร์ดออฟเดอะริงส์

หมายเหตุ มิดเดิลเอิร์ธ คือส่วนที่เกิดขึ้นหลังจากการอพยพของพระบุตรของพระผู้เป็นเจ้าองค์อิลูวาทาร์

งานเขียนและงานแสดงของริชาร์ด วากเนอร์ เกิดขึ้นเมื่อ 200 ปีที่แล้ว

ส่วนงานเขียนของเจ. อาร์. อาร์. โทลคีนเกิดขึ้นเมื่อ 100 ปีที่แล้ว

## ดูเพิ่ม
* มิดเดิลเอิร์ธ
* ตารางเวลาแห่งอาร์ดา

## อ้างอิง

### บรรณานุกรม

*
ซอยคาวบอย

thumb|right|300px|ซอยคาวบอยในตอนกลางวัน ทางซ้ายมือของภาพจะเห็นร้าน ''Fanny's'', ''Dollhouse'' และ ''Midnite Bar''

**ซอยคาวบอย** เป็นย่านสถานบันเทิงยามค่ำคืนในกรุงเทพมหานคร ซึ่งทราบกันโดยทั่วไปว่ามีการแอบแฝงค้าประเวณีอยู่ในซอยแห่งนี้ เช่นเดียวกับนานาพลาซ่าและพัฒน์พงษ์ ซอยคาวบอยเป็นซอยสั้น ๆ ประกอบไปด้วยบาร์ต่าง ๆ กว่า 40 บาร์ การบริการเน้นไปที่ลูกค้านักท่องเที่ยวและชาวต่างชาติที่มาประเทศไทย

บาร์เกือบทั้งหมดในซอยคาวบอยจะเป็นรูปแบบบาร์อะโกโก้ ซึ่งเหมือนกับที่อื่น ๆ ในประเทศไทย โดยจะมีเครื่องดื่มแอลกอฮอล์จำหน่าย และมีผู้หญิงใส่ชุดว่ายน้ำเต้นอยู่บนเวที ในบาร์บางแห่งผู้หญิงเหล่านี้จะเปลือยท่อนบนหรือแม้กระทั่งเปลือยทั้งตัว ซึ่งถือว่าผิดกฎหมาย ผู้หญิงที่เต้นนี้ส่วนใหญ่มักจะขายบริการทางเพศด้วย พวกเธอจะดูแลลูกค้าที่จ่ายค่าธรรมเนียมบาร์ (Barfine) ซึ่งเงินส่วนหนึ่งจะถูกแบ่งให้กับพวกเธอ ส่วนการบริการทางเพศจะไม่ทำในบาร์ โดยจะทำในห้องโรงแรมของนักท่องเที่ยวหรือแล้วแต่การตกลงกัน ลูกค้าชาวไทยมักจะถูกปฏิเสธให้เข้าบาร์เหล่านี้ ยกเว้นจะมากับชาวต่างชาติ

## ที่ตั้ง
ซอยคาวบอยตั้งอยู่ระหว่างถนนสุขุมวิท ซอย 21 (ถนนอโศกมนตรี) กับ ถนนสุขุมวิท ซอย 23 สามารถเดินมาจากรถไฟฟ้าบีทีเอส สถานีอโศก และรถไฟฟ้ามหานคร สถานีสุขุมวิท ใกล้กับโรงแรมแกรนด์มิลเลนเนียม

## ที่มาของชื่อ
ซอยคาวบอยตั้งชื่อตามทหารอากาศอเมริกันที่เกษียณแล้วคนหนึ่ง ชื่อว่า ที. จี. เอ็ดเวิร์ดส์ ที่มีชื่อเล่นหรือฉายาว่า *คาวบอย* ซึ่งเช่าพื้นที่ของ นายมนตรี สิงหเสมานนท์ ผู้บุกเบิกถนนสายนี้ มาเปิดกิจการบาร์ชื่อ "คาวบอย" ในซอยนี้ในปี พ.ศ. 2520 เอ็ดเวิร์ดส์เป็นชาวแอฟริกันอเมริกัน (อเมริกันสี) เหตุได้ชื่อเล่นว่า *คาวบอย* มาจากการที่เขามักจะใส่หมวกคาวบอยเป็นประจำ

## ในวัฒนธรรมร่วมสมัย
พ.ศ. 2543 วงดนตรีสัญชาตินอร์เวย์ Getaway People ได้แต่งเพลงชื่อ "Soi Cowboy" ซึ่งมีเนื้อหาเกี่ยวกับซอยแห่งนี้ ในขณะเดียวกันวงดนตรีร็อกอเมริกัน Sun City Girls ก็มีบทเพลงชื่อ "Soi Cowboy" ในอัลบั้ม *330,003 Crossdressers From Beyond The Rig Veda* ออกใน พ.ศ. 2539

ฮิวจ์ แกรนท์และผู้ติดตามได้ไปที่ซอยคาวบอยในเดือนธันวาคม พ.ศ. 2546 ขณะที่ถ่ายทำภาพยนตร์อยู่ที่เมืองไทยเรื่อง Bridget Jones: The Edge of Reason ซึ่งสาว ๆ จากซอยคาวบอยบางคนก็ได้แสดงในเรื่องนั้นด้วย แท็บลอยด์ของลอนดอน ชื่อ The Sun ฉบับวันที่ 23 ธันวาคม พ.ศ. 2546 กล่าวว่า ฮิวจ์ แกรนท์ได้ถูกผู้หญิงในบาร์ Tilac ไล่ตามซึ่งเขาก็วิ่งหนี 

เมื่อช่วงหน้าร้อนปี พ.ศ. 2547 ซีรีส์ตลกดรามาของอังกฤษเรื่อง Auf Wiedersehen, Pet มี 2 ตอนที่บางฉากถ่ายทำที่ซอยคาวบอย

พ.ศ. 2548 บาร์ Moonshine Joint และ Dollhouse ในซอยคาวบอยปรากฏในสารคดีของ Jodan Clark เรื่อง Falang: Behind Bangkok's Smile หรือ Bangkok Girl ซึ่งได้สัมภาษณ์นักท่องเที่ยวที่มาใช้บริการทางเพศในซอยคาวบอย

ในเดือนสิงหาคม พ.ศ. 2549 ภาพยนตร์เรื่อง Bangkok Dangerous ถ่ายทำที่ซอยคาวบอย

พ.ศ. 2556 นิกกี้ หรือ สุระ ธีระกล เจ้าของฉายา นิกกี้เก้านิ้ว ได้แต่งและขับร้องบทเพลง G-String ซึ่งเนื้อหาช่วงหนึ่งบอกว่า ตัวนิกกี้เป็นเพลย์บอยที่ยืนอยู่คนเดียวอย่างเปล่าเปลี่ยวที่ ซอยคาวบอย

## อ้างอิง

## แหล่งข้อมูลอื่น

* ภาพถ่ายซอยคาวบอย 
* วิดีโอเกี่ยวกับซอยคาวบอย: กูเกิล วิดีโอ, ยูทูบ

หมวดหมู่:ถนนในเขตวัฒนา
หมวดหมู่:ย่านในเขตวัฒนา
หมวดหมู่:สถานที่ท่องเที่ยวในกรุงเทพมหานคร
พฤกษาขาวแห่งกอนดอร์

**พฤกษาขาวแห่งกอนดอร์** () เป็นต้นไม้ในปกรณัมชุดมิดเดิลเอิร์ธ ของ เจ. อาร์. อาร์. โทลคีน เป็นสัญลักษณ์ของอาณาจักรกอนดอร์ ตั้งอยู่ในอุทยานของเมืองมินัสทิริธซึ่งเป็นเมืองหลวง พฤกษาขาวยังปรากฏอยู่บนธงของกอนดอร์ ร่วมกับมงกุฎปีกและดาวเจ็ดดวง เป็นสัญลักษณ์ของราชวงศ์เอเลนดิล

## ประวัติ

### ต้นที่หนึ่ง
พฤกษาขาวต้นแรกเกิดขึ้นจากผลของนิมล็อธ พฤกษาขาวแห่งนูเมนอร์ ที่อิซิลดูร์ลอบนำออกมาจากอุทยานแห่งนูเมนอร์ก่อนที่จะถูกเซารอนทำลาย และก่อนเกาะนั้นจะจมลง อิซิลดูร์ต้องได้รับบาดเจ็บปางตายเพื่อจะนำผลของนิมล็อธหนีออกมาได้ แล้วนำลงเรือแล่นออกจากนูเมนอร์ ลี้ภัยมายังมิดเดิลเอิร์ธ

อิซิลดูร์นำผลของนิมล็อธมาปลูกที่อุทยานของมินัสอิธิล ซึ่งเป็นเมืองที่สร้างสำหรับตัวเขา แต่ต่อมามินัสอิธิลถูกเซารอนตีแตกและยึดเมืองไปได้ ส่วนต้นพฤกษาขาวที่ปลูกไว้ที่อุทยานก็ถูกทำลาย

### ต้นที่สอง
อิซิลดูร์หนีออกจากมินัสอิธิลได้ และได้นำต้นอ่อนของพฤกษาขาวมาด้วย เขานำมาปลูกไว้ที่อุทยานของมินัสอะนอร์หน้าหอคอยขาว พฤกษาขาวต้นนี้ตายไปเมื่อคราวเกิดโรคระบาดใหญ่ในปีที่ 1636 ของยุคที่สาม

### ต้นที่สาม
กษัตริย์ทารอนดอร์เป็นผู้ปลูกพฤกษาขาวต้นที่สามในปีที่ 1640 ของยุคที่สาม ต้นนี้ยืนต้นอยู่จนถึงปีที่ 2872 และตายลงไปในยุคของเสนาบดี เบเลคธอร์ที่ 2

ในครั้งนี้ไม่มีเมล็ดของต้นพฤกษาขาวเหลืออีก เพราะหลังจากสิ้นราชวงศ์กษัตริย์ ต้นไม้นี้ก็ไม่ค่อยออกดอกอีก จึงไม่ค่อยออกผล พฤกษาขาวยืนต้นตายอยู่ที่อุทยานหน้าหอคอยขาวเพื่อ "รอกษัตริย์คืนบัลลังก์"

### ต้นที่สี่
หลังจากที่อารากอร์นได้เป็นกษัตริย์แห่งกอนดอร์ เขาได้พบต้นอ่อนของพฤกษาขาวอีกครั้ง (ด้วยความช่วยเหลือของแกนดัล์ฟ) บนไหล่เขามินโดลลูอิน ที่อยู่สูงเหนือนคร เขานำต้นอ่อนมาปลูกใหม่ที่อุทยาน ส่วนต้นเก่าที่ยืนต้นตายถูกถอนออกไปนำไปไว้ที่สุสานกษัตริย์ เมื่อถึงเดือนมิถุนายน ปี 3019 ยุคที่สาม พฤกษาขาวต้นนี้ก็ออกดอกสีขาวเต็มต้น

หมวดหมู่:ต้นไม้ในตำนานของโทลคีน
เดอะเบิร์ธเดย์~ทีอาโม~

"**เดอะเบิร์ธเดย์~ที อาโม~**" () เป็นซิงเกิลที่ 28 ของเอ็กซ์ไซล์ ออกจำหน่ายวันที่ 24 กันยายน พ.ศ. 2551 โดยเป็นซิงเกิลฉลองครบ 7 ปีก่อตั้งวงเอกซ์ไซล์  โดยมีเพลง "Ti Amo" เป็นเพลงหลัก เปิดตัวโดยขึ้นชาร์ตออริกอนในอันดับที่ 1 ด้วยยอดขาย 171,435 แผ่นในสัปดาห์แรกhttp://wiki.theppn.org/The_Birthday_~Ti_Amo~ 

ส่วนเพลง "ซูเปอร์ชายน์" ได้ร้องร่วมกับ VERBAL จากวง m-flo  เพลง "24karats" ได้ J Soul Brothers มาร้องแทนในส่วนของ Sowelu และเพลง "ยัวร์อายส์ออนลี~曖昧なぼくの輪郭~" ได้มีการเปลี่ยนทำนองใหม่และ TAKAHIRO ร้องแทนในส่วนของ SHUN ที่ลาออกจากวงไป

มิวสิกวิดีโอเพลง "ทีอาโม" ได้แบ่งเป็น 2 ตอน  โดยในตอนที่ 1 บรรจุอยู่ในดีวีดี  และตอนที่ 2 จะอยู่ในอัลบั้ม *เอกซ์ไซล์บัลลาดเบสต์*

ซิงเกิล "เดอะเบิร์ธเดย์~ทีอาโม~" ได้รับรางวัลพลาตินัมจาก RIAJ เป็นเวลา 1 ปี กับอีก 9 เดือนครั้งสุดท้ายในซิงเกิล "Lovers Again"

## รายชื่อเพลง
# Ti Amo
# SUPER SHINE feat. VERBAL (m-flo)
# 24karats feat. J Soul Brothers and DOBERMAN INC
# Your eyes only~曖昧なぼくの輪郭~
# Ti Amo (Instrumental)
# SUPER SHINE feat. VERBAL（m-flo） (Instrumental)
# 24karats feat. J Soul Brothers and DOBERMAN INC (Instrumental)
# Your eyes only~曖昧なぼくの輪郭~ (Instrumental)
## มิวสิกวิดีโอ
# Ti Amo Chapter 1. (Video Clip)
# Your eyes only~曖昧なぼくの輪郭~ (Video Clip)
## การแสดงสด
* 2 ตุลาคม พ.ศ. 2551 - Music Japan - Ti Amo

## ชาร์ต
;ชาร์ตออริกอน (ในญี่ปุ่น)

## อ้างอิง

หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
หมวดหมู่:ซิงเกิลอันดับที่ 1 ออริกอนชาร์ต
นิมล็อธ

**นิมล็อธ** () เป็นชื่อต้นไม้ในตำนานปกรณัมชุดมิดเดิลเอิร์ธ ของ เจ. อาร์. อาร์. โทลคีน ซึ่งสืบตระกูลมาจากพฤกษาขาว เคเลบอร์น และ กาลาธิลิออน และ เทลเพริออน พฤกษาเงินแห่งวาลินอร์

พวกเอลฟ์แห่งโทลเอเรสเซอาได้มอบหน่ออ่อนของเคเลบอร์นให้เป็นของขวัญแก่ชาวนูเมนอร์ ซึ่งพวกเขานำมาปลูกไว้ที่อุทยานหลวงในกรุงอาร์เมเนลอส เมืองหลวงของนูเมนอร์ ต่อมาเมื่อเซารอนเข้ามามีอิทธิพลในนูเมนอร์ นิมล็อธถูกเซารอนโค่นลงและเผาทำลายทิ้งจนหมด อย่างไรก็ดี อิซิลดูร์ได้ลอบเข้ามาขโมยผลของนิมล็อธหนีไปได้ทัน และนำไปปลูกบนมิดเดิลเอิร์ธ กลายเป็น พฤกษาขาวแห่งกอนดอร์ ในเวลาต่อมา

**นิมล็อธ** ยังเป็นชื่อของเอลฟ์นรีนางหนึ่ง คือบุตรีของกาลาธิล บุตรของกาลาธอน ซึ่งเป็นบุตรของเอลโม เอลโมผู้นี้เป็นน้องชายของโอลเวแห่งอัลควาลอนเด และเอลเว ซิงโกลโล (หรือธิงโกล) ราชาแห่งชาวซินดาร์ ต่อมานางได้แต่งงานกับ ดิออร์ บุตรชายของเบเรนและลูธิเอน ทั้งสองมีบุตรด้วยกันคือ เอลูเรด เอลูรีน และเอลวิง  บางครั้งชาวลินดอนเรียกนางว่า เลดี้ลินดิส

นิมล็อธเสียชีวิตในเหตุการณ์สงครามประหัตประหารญาติครั้งที่สอง ในเมเนกร็อธ

หมวดหมู่:ต้นไม้ในตำนานของโทลคีน
หมวดหมู่:เอลฟ์ (มิดเดิลเอิร์ธ)
ตาลปัตร

thumb|left|พระภิกษุชาวพม่าถือตาลปัตรขนาดใหญ่
**ตาลปัตร** (อ่านว่า ตาละปัด) ตามรูปศัพท์แปลว่า *พัดใบตาล*, *พัดใบลาน*

**ตาลปัตร** ของเดิมเป็นพัดที่ทำจากใบตาลหรือใบลานสำหรับพัดตัวเองเวลาร้อนหรือพัดไฟ ใช้กันทั้งพระและคฤหัสถ์ ต่อมามีการต่อด้ามให้ยาวขึ้นและใช้บังหน้าเวลาทำพิธีทางศาสนาของพระสงฆ์ เช่นในเวลาให้ศีลและให้พร และแม้ภายหลังจะใช้ผ้าสีต่าง ๆ หุ้มลวดหรือไม้ไผ่ซึ่งขึ้นรูปเป็นพัดก็อนุโลมเรียกว่าตาลปัตร

**ตาลปัตร** ปัจจุบันนิยมปักลวดลายศิลปะแสดงสัญลักษณ์ของงานและอักษรบอกงานพร้อมวันเดือนปีไว้ด้วย ทำให้มีคุณค่าทางศิลปะขึ้นนอกเหนือจากวัตถุประสงค์เดิม

ตาลปัตร ที่ใช้ทั่วไปเรียกว่า **[[พัดรอง]]** เป็นคู่กับคำว่า **[[พัดยศ]]** ซึ่งเป็นพัดพระราชทานบอกตำแหน่งชั้นสมณศักดิ์ จึงนิยมเรียกันว่า **ตาลปัตรพัดยศ**

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
พัดรอง

**พัดรอง** คือพัดหรือตาลปัตรที่พระมหากษัตริย์โปรดเกล้าฯ ให้สร้างขึ้นถวายแก่พระสงฆ์เป็นที่ระลึกในการพระราชพิธีสำคัญ หรือที่ประชาชนสร้างขึ้นเองตามคติทางพระพุทธศาสนา

พัดรองเป็นพัดที่ทำขึ้นเพื่อให้พระสงฆ์ในพิธีทำบุญทั่วไป จัดเป็นพัดสำรองหรือแทนพัดยศเพราะพัดยศใช้เฉพาะในงานพระราชพิธีเท่านั้น ในงานทั่วไปจึงนิยมสร้างพัดสำรองถวาวยพระสงฆ์ใช้ในงาน แต่เรียกกร่อนไปว่า พัดรอง

พัดรองโดยทั่วไปจะมีรูปเป็นพัดหน้านาง (เหมือนพัดยศ) คือเป็นรูปไข่คล้ายใบหน้าสตรี ปักลวดลายและอักษรตามต้องการ

## ภาพตัวอย่างพัดรอง

ไฟล์:Talipot_fan_-_Wat_Hiranyawat_-_Chiang_Rai_-_2017-01-02_-_003.jpg|พัดรองที่มีการทำจำหน่ายโดยทั่วไป
ไฟล์:Talipot fan - Wat Hiranyawat - Chiang Rai - 2017-01-02 - 001.jpg|พัดรองซึ่งสร้างโดยผู้จิตศรัทธาเพื่อถวายในงานบุญคราวใดคราวหนึ่งเป็นการเฉพาะ
ไฟล์:Souvernir_talipot_fan_for_60th_Anniversary_of_King_Bhumibol_Adulyadej_Brithday_Celebration,Wat_Ratchabophit.jpg|พัดรองที่ระลึกงานพระราชพิธีมหามงคลเฉลิมพระชนมพรรษาครบ 5 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม พ.ศ. 2530
File:Talipot fan for the 72nd Anniversary of Rama IX.jpg|พัดรองที่ระลึกงานพระราชพิธีมหามงคลเฉลิมพระชนมพรรษาครบ 6 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม พ.ศ. 2542
File:Wat Phumin 2018-07-30 (14).jpg|พัดรองที่ระลึกงานพระราชพิธีมหามงคลเฉลิมพระชนมพรรษาครบ 7 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม พ.ศ. 2554
ไฟล์:Souvernir talipot fan for the Coronation Ceremony of King Rama X,Wat Ratchabophit.jpg|พัดรองที่ระลึกงานพระราชพิธีบรมราชาภิเษกในพระบาทสมเด็จพระวชิรเกล้าเจ้าอยู่หัว พ.ศ. 2562
ไฟล์:Souvernir_talipot_fan_for_150th_Anniversary_of_Wat_Ratchabophit.jpg|พัดรองที่ระลึกเนื่องในศุภมงคลสมัย 150 ปี แห่งการพระราชทานสถาปนาวัดราชบพิธสถิตมหาสีมาราม พ.ศ. 2563


## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:สมณศักดิ์ไทย
หมวดหมู่:คำศัพท์ศาสนาพุทธ
สาละ

**สาละ** () เป็นพืชในวงศ์ Dipterocarpaceae เป็นไม้ศักดิ์สิทธิ์ในศาสนาฮินดู เป็นที่ประทับของพระเจ้า ในทางพุทธศาสนาต้นสาละคือต้นที่พระนางสิริมหามายายืนเหนี่ยวกิ่งมีประสูติการพระราชโอรส ไม่ใช่ต้นสาละลังกา เป็นไม้เนื้อแข็งที่มีความสำคัญในอินเดีย ใช้ในการก่อสร้างโดยเฉพาะกรอบประตูและหน้าต่าง

**ชื่อบาลี:**  สาล (สา-ละ), อสสกณณ (อัส-สะ-กัน-นหะ), อสสกณณโณ (อัส-สะ-กัน-โน), สาโล1 (สา-โล)

thumb|left| ใบอ่อนและตาดอกในรัฐเบงกอลตะวันตก ประเทศอินเดีย

## ความสำคัญทางศาสนา
ในศาสนาฮินดู ถือว่าสาละเป็นไม้โปรดของพระวิษณุ คำว่าสาละมาจากภาษาสันสกฤต (, *śāla*, แปลตรงตัว "บ้าน") ชื่ออื่น ๆ ในภาษาสันสกฤตได้แก่ อัศวกรรณ (*ashvakarna*) ชิรปรรณ (*chiraparna*) และ สรรชะ (*sarja*) ต้นสาละมักจะสับสนกับต้นอโศก (*Saraca indica*) ในวรรรณคดีอินเดียโบราณ ศาสนาเชนเชื่อว่าพระมหาวีระองค์ที่ 24 ติรถันกะระ จะตรัสรู้ใต้ต้นสาละ

### ศาสนาพุทธ
thumb|left|พระนางสิริมหามายาขณะประสูติเจ้าชายสิทธัตถะ
ชาวพุทธเชื่อว่าพระนางสิริมหามายาประสูติพระโคตมพุทธเจ้าใต้ต้นสาละในลุมพินีวัน (ตอนใต้ของประเทศเนปาลในปัจจุบัน) ระหว่างเดินทางกลับไปยังกรุงเทวทหะ และพระพุทธเจ้าทรงปรินิพพานใต้ต้นสาละคู่ นอกจากนั้นยังเชื่อว่ามีพระพุทธเจ้าตรัสรู้ใต้ต้นสาละ 2 องค์ คือพระโกณฑัญญพุทธเจ้าและพระเวสสภูพุทธเจ้า

ในศาสนาพุทธ การบานในช่วงสั้น ๆ ของดอกสาละเป็นสัญลักษณ์ของการไร้ความสามารถและความรุ่งโรจน์ที่ผ่านไปอย่างรวดเร็ว ในญี่ปุ่นสิ่งนี้เป็นที่รู้จักกันดีในช่วงเริ่มต้นของ *[[เรื่องเล่าของเฮอิเกะ]]* – เรื่องเล่าของความตกต่ำและรุ่งเรืองของตระกูลที่เคยมีอำนาจ () 

ในประเทศศรีลังกา ชาวพุทธมักเข้าใจว่าต้น *[[Couroupita guianensis]]* เป็นต้นสาละที่พระพุทธเจ้าทรงประสูติ

## การใช้ประโยชน์
สาละเป็นไม้เนื้อแข็งที่สำคัญในอินเดีย เมื่อตัดครั้งแรกสีอ่อนและสีจะเข้มขึ้นเมื่อสัมผัสกับอากาศ เนื้อไม้มีเรซินและทนทาน เหมาะกับการทำกรอบประตูและหน้าต่าง ใบแห้งของสาละใช้ทำจานใบไม้และชามใบไม้ทางเหนือและตะวันออกของอินเดีย ซึ่งหลังจากใช้งานจะกลายเป็นอาหารของแพะ ใบสดใช้กินกับหมาก และของว่าง ในเนปาล ใช้ใบไปทำเป็นจานและชามเช่นกัน

เรซินของสาละใช้เป็นยาฝาดตามตำราอายุรเวท ใช้เป็นธูปในงานฉลองของศาสนาฮินดู เมล็ดและผลของสาละใช้เป็นแหล่งของน้ำมันตะเกียงและน้ำมันมังสวิรัติ 

## รวมภาพ

ไฟล์:Sal (Shorea robusta)- trunk- strangulated by some ficus tree at Jayanti, Duars W Picture 119.jpg|เปลือกไม้
ไฟล์:Sal (Shorea robusta)- old leaf at Jayanti, Duars W Picture 122.jpg|ใบแก่
ไฟล์:Sal (Shorea robusta)- flowering canopy W Picture 117.jpg|ช่วงผลิดอก


## อ้างอิง

## แหล่งข้อมูลอื่น

*Haryana Online: Sal

หมวดหมู่:วงศ์ยางนา
หมวดหมู่:ไม้ที่ใช้ในการก่อสร้าง
หมวดหมู่:ต้นไม้ในคัมภีร์ศาสนาพุทธ
วรรณคดีสโมสร

**วรรณคดีสโมสร** จัดตั้งขึ้นโดยพระราชกฤษฎีกาตั้งวรรณคดีสโมสร พ.ศ. 2457 ตรงกับรัชสมัยพระบาทสมเด็จพระมงกุฎเกล้าเจ้าอยู่หัว มีวัตถุประสงค์เพื่อส่งเสริมการแต่งหนังสือให้ถูกต้องตามหลักภาษาไทย โดยคัดเลือกหนังสือดีที่เป็นตัวอย่างชั้นเลิศในการประพันธ์ประเภทต่าง ๆ ซึ่งต้องเป็นหนังสือดีและแต่งดีวรรณคดีสโมสรจึงจะรับไว้พิจารณา หนังสือที่พิจารณาจัดไว้ทั้งสิ้น 5 ประเภท

## ประวัติ
พระบาทสมเด็จพระมงกุฎเกล้าเจ้าอยู่หัว ทรงตราพระราชกฤษฎีกา ตั้งวรรณคดีสโมสร ขึ้นเมื่อวันที่ 23 กรกฎาคม พ.ศ. 2457 เพื่อส่งเสริมการแต่งหนังสือให้ถูกต้องตามหลักภาษาไทย และได้สาระประโยชน์ เนื่องจากในยุคนั้นการแต่งหนังสือมักเลียนแบบการแต่งหนังสือภาษาต่างประเทศ ทำให้หลักไวยากรณ์ผิดเพี้ยนไป คำว่า "วรรณคดี" ก็ได้เกิดขึ้นเป็นครั้งแรกพร้อมกับพระราชกฤษฎีกาฉบับนี้ เพื่อให้มีความหมายสอดคล้องกับคำว่า "literature" ในภาษาอังกฤษ

คณะกรรมการของวรรณคดีสโมสรเป็นผู้ทรงคุณวุฒิที่ทรงแต่งตั้งขึ้นทำหน้าที่คัดเลือกหนังสือดี หนังสือที่ได้รับคัดเลือกจะได้รับพระราชทานรางวัล และได้รับพระบรมราชานุญาตให้ประทับตราพระราชลัญจกรรูปพระคเณศร์ นับเป็นการมอบรางวัลทางวรรณกรรมอย่างเป็นทางการครั้งแรกในประเทศไทย

ตามพระราชกฤษฎีกา ได้แบ่งประเภทของหนังสือไว้ 5 ประเภท ดังนี้
# กวีนิพนธ์ คือ งานประพันธ์โคลง กลอน กาพย์ ฉันท์
# ละครไทย คือ เนื้อเรื่องที่ประพันธ์เป็นกลอนแปด
# นิทาน คือ เนื้อเรื่องที่ประพันธ์เป็นร้อยแก้ว
# ละครพูด คือ เนื้อเรื่องที่เขียนขึ้นสำหรับแสดงบนเวทีใช้หลักการน้ำเสียง ความชัดเจน
# ความอธิบาย คือ การแสดงศิลปะด้วยวิธีใดวิธีหนึ่ง ที่ไม่ใช่แบบเรียน ตำรา หนังสือโบราณคดี หรือพงศาวดาร

วรรณคดีสโมสร ยุติบทบาทลงในปี พ.ศ. 2468 แต่หลังจากนั้น สมเด็จฯ กรมพระยาดำรงราชานุภาพ ได้ทรงก่อตั้ง "สมาคมวรรณคดี" ขึ้นเมื่อเดือนพฤศจิกายน พ.ศ. 2474 และยังใช้มาตรฐานเดิมในการพิจารณาวินิจฉัย หนังสือกลอนลิลิต อยู่

## วรรณคดีสโมสร 14 ประเภท
* ประเภทลิลิต ได้แก่ ลิลิตพระลอ
* ประเภทฉันท์ ได้แก่ สมุทรโฆษคำฉันท์
* ประเภทกาพย์ ได้แก่ มหาชาติกลอนเทศน์
* ประเภทความเรียงเรื่องนิทาน ได้แก่ สามก๊ก ฉบับเจ้าพระยาพระคลัง (หน)
* ประเภทกลอนสุภาพ ได้แก่ เสภาเรื่อง ขุนช้างขุนแผน
* ประเภทบทละครรำ ได้แก่ อิเหนา
*ประเภทบทละครร้อง ได้แก่ สาวเครือฟ้า
* ประเภทบทละครพูด ได้แก่ หัวใจนักรบ
*ประเภทบทละครพูดคำฉันท์ ได้แก่ มัทนะพาธา
* ประเภทความเรียงอธิบาย ได้แก่ พระราชพิธีสิบสองเดือน
* ประเภทกวีนิพนธ์ ได้แก่ พระนลคำหลวง
* ประเภทกาพย์เห่เรือ ได้แก่ กาพย์เห่เรือของเจ้าฟ้าธรรมาธิเบศร
* ประเภทนิราศ  ได้แก่  นิราศนรินทร์
* ประเภทกลอนนิทาน ได้แก่ พระอภัยมณี

## ดูเพิ่ม
***หนังสือและบทความ**
***100 ปี วรรณคดีสโมสร*. (2558). กรุงเทพฯ: สำนักวรรณกรรมและประวัติศาสตร์ กรมศิลปากร.
**ธนาพล ลิ่มอภิชาต และวริศา กิตติคุณเสรี. (2551, ต.ค.-ธ.ค.). ประวัติศาสตร์และการเมืองของวาทกรรม “หนังสือดี”. *อ่าน*. 1(3): 38-60.
**อาทิตย์ ศรีจันทร์. (2559, ม.ค.-เม.ย.). วรรณคดีสโมสรกับองค์ความรู้เรื่องวรรณกรรมในสังคมไทย: ข้อวิพากษ์ในบริบทของสังคมการเมืองของการทำให้เป็นสมัยใหม่ (Modernization). ''สงขลานครินทร์ ฉบับมนุษยศาสตร์และสังคมศาสตร์''. 22(1): 147-187.
**Thanapol Limapichart. (2014). The Royal Society of Literature, or, The Birth of Modern Cultural Authority in Thailand. In *Disturbing Convention Decentering Thai Literary Cultural*. edited by Rachel V. Harrison et al. pp. 37-62. London: Rowman& Littlefield International.
***เว็บไซด์**
**โบราณคดีสโมสร

## อ้างอิง

หมวดหมู่:วรรณกรรม
หมวดหมู่:สมาคมทางภาษา